Avril Lavigne

Avril Ramona Lavigne (født 1984) er en canadisk sanger, låtskriver, motedesigner og skuespiller. Hun ble signert ved Arista Records da hun var 16 år gammel, og debuterte med studioalbumet Let Go i 2002. 

Hun er primært vokalist og gitarist, og framfører sjangere som alternativ rock, pop-punk/-rock og post-grunge. 

 Biografi 
Før Lavigne fikk sin første profesjonelle kontrakt, hadde hun vært med og sunget på andre artister sine sanger/utgivelser, men fikk sin første platekontrakt da hun var 16 år. Lavigne flyttet da til New York for å jobbe med sitt første album, og dette kom ut etter to år i 2002, og albumet fikk navnet Let Go.

Let Go nådde førsteplass på de australske, canadiske og britiske listene, og ble blant annet den yngste kvinnelige solisten som nådde en førsteplass i Storbritannia.

I 2004 ga hun ut sitt andre album, med navnet Under My Skin, som også nådde en rekke førsteplasser på salgslistene ulike steder i verden, og nådde tilsvarende plasseringer med albumet The Best Damn Thing fra 2006.

I 2011 ble Lavignes fjerde studioalbum, Goodbye Lullaby, utgitt etter flere angitte utgivelsesdatoer. Lavigne selv ville lage et mer personlig album etter skilsmissen med tidligere ektemann, Deryck Whibley, mens hennes daværende plateselskap RCA ville ha et oppfølgingsalbum til The Best Damn Thing.

Det femte studioalbumet var ventet i slutten av september 2013. Det ble utgitt under Epic Records etter som Avril byttet plateselskap i 2012. Den første singelen fra albumet Here's To Never Growing Up ble utgitt internasjonalt den 9. april 2013

Hun var gift med Deryck Whibley, vokalist i Sum 41, 17. september 2009 ble det kunngjort at paret hadde blitt separert. Etter et halvt år med dating ble hun i august 2012 forlovet med frontmannen i Nickelback, Chad Kroeger. De giftet seg i Frankrike 1. juli 2013, på Canadas nasjonaldag. De ble separert to år senere, og siden skilt.

Som en følge av musikkarrièren, har hun også deltatt i noen spillefilmer, i tre av disse spiller hun seg selv, mens i filmene Fast Food Nation og The Flock hadde hun ordinære fiksjonsroller.

I 2008 lanserte Lavigne sitt eget klesmerke med navnet «Abbey Dawn», etter det kallenavnet hun hadde da hun var ung. Tilhørende klesmerket kom også en parfymekolleksjon.

 Diskografi 
 Album 
 Let Go (2002)
 Under My Skin (2004)
 The Best Damn Thing (2007)
 Goodbye Lullaby (2011)
 Avril Lavigne (2013)
 Head Above Water (2019)
 Love Sux (2022)

 Singler 
 «Complicated» (2002)
 «Sk8er Boi» (2002)
 «I'm with You» (2002)
 «Losing Grip» (2002)
 «Mobile» (2003)
 «Don't Tell Me» (2004)
 «My Happy Ending» (2005)
 «Nobody's Home» (2004)
 «He Wasn't» (2005)
 «Fall to Pieces» (2005)
 «Keep Holding On» (2006) – Laget spesifikt til filmen Eragon. Temasangen spilles av mens den første delen av rulleteksten vises.
 «Girlfriend» (2007)
 «When You're Gone» (2007)
 «Hot» (2007)
 «The Best Damn Thing» (2008)
 «Alice» (2010) – Laget spesielt til filmen Alice in Wonderland
 «What the Hell» (2011)
 «Smile» (2011)
 «Wish You Were Here» (2011)
 «Here's to Never Growing Up» (2013)
 «Rock n Roll» (2013)
 «Hello Kitty» (2014)
 «Give You What You Like» (2015)
 «Fly» (2015)
 «Head Above Water» (2018)
 «Tell Me It's Over» (2018)
 «Dumb Blonde» (2019)
 «I Fell in Love with the Devil» (2019)
 «We Are Warriors» (2020)

 Filmografi 
 Fast Food Nation (2006) som Alice
 Over Hekken (2006) som Heather
 The Flock (2007) som Beatrice Bell

 Referanser 

 Eksterne lenker 





Kategori:Canadiske sangere
Kategori:Canadiske låtskrivere
Kategori:Personer fra Hastings County i Ontario